[pic] | COMISIA COMUNITĂŢILOR EUROPENE |

Bruxelles, 29.1.2008

COM(2008) 52 final

2006/0197 (COD)

COMUNICAREA COMISIEI CĂTRE PARLAMENTUL EUROPEAN în conformitate cu articolul 251 alineatul (2) paragraful al doilea din Tratatul CE privind

poziția comună a Consiliului în legătură cu adoptarea propunerii de regulament a Parlamentului European și a Consiliului de instituire a Institutului European de Inovație și Tehnologie

2006/0197 (COD)

COMUNICAREA COMISIEI CĂTRE PARLAMENTUL EUROPEAN în conformitate cu articolul 251 alineatul (2) paragraful al doilea din Tratatul CE privind

poziția comună a Consiliului în legătură cu adoptarea propunerii de regulament a Parlamentului European și a Consiliului de instituire a Institutului European de Inovație și Tehnologie

1. CONTEXT

Data transmiterii propunerii către Parlamentul European și către Consiliu [(document COM/2006/604/Final 2006/0197(COD)]: | 20 octombrie 2006 |

Data avizului Comitetului Economic și Social European: 2007/C 161/06 | 14 martie 2007 |

Data adoptării unei orientări generale (doc.11058/07) | 25 iunie 2007 |

Data avizului Parlamentului European, prima lectură: | 26 septembrie 2007 |

Data adoptării acordului politic: | 23 noiembrie 2007 |

Data adoptării poziției comune: | 21 ianuarie 2008 |

2. OBIECTIVUL PROPUNERII COMISIEI

În contextul strategiei de la Lisabona, IET reprezintă o nouă inițiativă destinată consolidării capacității de inovare a Uniunii și a statelor membre, prin reunirea celor mai buni actori care își desfășoară activitatea în triunghiul cunoașterii. Institutul va constitui o inițiativă pilot pentru excelență în inovare și un model de referință prin felul în care combină mediul universitar, de cercetare și de afaceri, astfel încât să permită Europei să facă față într-un mod mult mai eficient provocărilor unei economii mondiale globalizate, bazate pe cunoaștere. Acesta va fi organizat pe baza „Comunităților cunoașterii și inovării” (parteneriate între universități, organizații de cercetare, societăți și alte părți interesate în procesul de inovare). Acestea vor fi direcționate, coordonate și evaluate de către un consiliu de administrație, compus din persoane de înalt calibru din comunitățile de afaceri, universitare și de cercetare. Implicarea mediului de afaceri la toate nivelurile strategice și operaționale va reprezenta un element cheie al acestei inițiative.

3. OBSERVA ȚII CU PRIVIRE LA POZIȚIA COMUNĂ

3.1 Comentariu general cu privire la poziția comună

Textul poziției comune este, într-o mare măsură, în conformitate cu propunerea Comisiei, în ceea ce privește fondul acesteia. În consecință, propunerea Comisiei poate fi susținută pe deplin.

3.2 Acordul la stadiul de poziție comună

Poziția comună este rezultatul unor intense negocieri interinstituționale în urma propunerii Comisiei privind revizuirea cadrului financiar din 19 septembrie 2007, precum și adoptarea unei rezoluții privind IET de către Parlamentul European la data de 26 septembrie 2007.

În acest context, reuniunile neoficiale și tehnice au stabilit căi de compromis privind o serie de aspecte legislative nesoluționate. În paralel, s-au purtat discuții privind finanțarea IET (și Galileo) în cadrul comitetului pentru buget al Consiliului și între cele două organe ale autorității bugetare în contextul procedurii bugetare 2008.

La data de 20 noiembrie 2007, președinta Comisiei pentru industrie, cercetare și energie (ITRE), Dra Angelika Niebler, a confirmat acordul Parlamentului privind textul aprobat de Coreper la data de 14 noiembrie 2007 și privind declarația Comisiei (sub rezerva unui acord privind finanțarea IET - a se vedea mai jos).

Consiliul Competitivitate a ajuns la un acord politic privind instituirea IET vineri 23 noiembrie 2007. În aceeași zi, Consiliul și Parlamentul European au ajuns la un acord privind finanțarea Galileo și IET, cu suma de 309 MEUR alocată pentru IET pentru perioada 2008-2013.

Principalele subiecte de negociere asupra cărora s-a ajuns la un acord sunt următoarele:

Dimensiunea educațională: S-a ajuns la un consens privind definiția instituțiilor de învățământ superior, precum și a titlurilor și diplomelor.

Participarea CCI-urilor la programele comunitare (considerentul 17 și articolul 14)

Textul articolului 14 a fost reformulat pentru a evita presupunerea că toate cheltuielile administrative ale CCI-urilor, care ar putea fi substanțiale, ar trebui să fie în mod obligatoriu finanțate de la bugetul comunitar.

Definiția statelor participante (definițiile articolului 2): Cuvântul „ european ” a fost eliminat de comun acord ca răspuns la propunerea PE, iar dimensiunea europeană a fost consolidată în articolul 7 alineatul (3).

Marca IET (considerentul 12 și articolul 8): Consiliul și Parlamentul European au ajuns la un compromis (utilizarea obligatorie sau cea voluntară).

Conceptul de „fază pilot ” (considerentul 24 și articolul 19): înlocuit cu „ fază inițială ”

Domeniile primelor CCI-uri (considerentul 24): Ca răspuns la solicitarea Parlamentului, Consiliul a convenit să adauge „ energie regenerabilă ” și „ noua generație de TIC ” în considerentul 24.

Perioada pentru selecția primelor CCI-uri (considerentul 24 și articolul 18) a fost scurtată la 18 luni (din 24) ca răspuns la solicitarea Parlamentului.

Evaluarea și revizuirea propunerii de către Comisie [articolul 16 alineatul (3)] : S-a convenit că trimiterea la capacitatea Comisiei de a revizui regulamentul „ după caz ” va fi legată de evaluarea IET.

Instituirea structurii de sprijin (articolul 6 din anexă): În cursul negocierilor s-a constatat necesitatea unei dispoziții în Regulament care să pregătească structura de sprijin. Comisia, cu acordul colegislatorilor, a analizat diferitele opțiuni și a considerat că cea mai bună metodă de acțiune ar fi să includă un articol nou în statut, fapt care i-ar permite temporar să ia decizii juridice și financiare în numele IET până la numirea unui director de către consiliul de administrație.

Comitetul de identificare (articolul 1 din statut) : Pentru a sublinia caracterul „ad-hoc” al comitetului de identificare s-a convenit că acesta să fie folosit doar pentru numirea primilor membri ai consiliului de administrație.

În ceea ce privește solicitarea Parlamentului pentru un proces de identificare mai deschis și mai informativ (față de Parlament și Consiliu) următoarea declarație a Comisiei a fost adăugată la procesul-verbal al Consiliului:

Comisia informează Consiliul și Parlamentul European cu privire la nominalizarea membrilor Comitetului de identificare și la mandatul acestuia.

Comisia informează Consiliul și Parlamentul European cu privire la criteriile de selecție pe care Comitetul de identificare le va utiliza pentru selecția primilor membri ai consiliului de administrație, în urma unui proces de consultare deschis.

Comisia informează imediat Parlamentul European și Consiliul cu privire la rezultatul procesului de selecție efectuat de Comitetul de identificare pentru numirea primilor membri ai consiliului de administrație și de consiliul de administrație pentru numirea membrilor ulteriori.

Comisia acordă Parlamentului European și Consiliului o perioadă de o lună pentru a lua cunoștință de rezultatul procesului de selecție. Ca urmare a respectivului proces, Comisia numește ulterior membrii consiliului de administrație.

Comisia informează Consiliul și Parlamentul European cu privire la președintele ales de consiliul de administrație. Un schimb de opinii cu președintele poate avea loc ca urmare a alegerii acestuia/acesteia, înainte de intrarea sa în funcție.

4. CONCLUZIE

Poziția comună corespunde obiectivelor propunerii inițiale a Comisiei. Prin urmare, Comisia susține textul.